**Bod č.10.3**

**MESTSKÉ ZASTUPITEĽSTVO V STUPAVE**

Materiál na rokovanie

Mestského zastupiteľstva v Stupave

Dňa : 14.12.2017

**Žiadosť o súhlas s umiestnením stavby predĺženia splaškovej kanalizácie na Moyzesovej ulici na pozemkoch parcelách reg. „C“KN
č. 1939/11, č. 1939/44 a č. 1930/1 v k.ú. Mást I.**

**Predkladateľ : Materiál obsahuje:** 1. návrh uznesenia

Mgr. Helga Csalavová, v.r. 2. dôvodovú správu

vedúca majetkovo-právneho oddelenia 3. žiadosť – Aborigin s.r.o.

 4. splnomocnenie

 5. kópia katastrálnej mapy 2x

 6. čiastočný výpis z LV č. 2783 3x

 7. projektová dokumentácia

**Vypracovala :**

Renata Mištinová, referent majetkovo-právneho oddelenia

**Návrh uznesení :**

**Mestské zastupiteľstvo v Stupave :**

**s ú h l a s í**

s umiestnením stavby „Predĺženie splaškovej kanalizácie, Moyzesova ulica“ s podmienkou, že po výstavbe bude stavba splaškovej kanalizácie odovzdaná do majetku mesta Stupava.

**Mestské zastupiteľstvo v Stupave :**

**s c h v a ľ u j e**

zámer prenajať časti pozemkov parciel reg. „C“ KN :

* č. 1939/11, druh pozemku orná pôda v celkovej výmere 537 m2 ;
* č. 1939/44, druh pozemku orná pôda v celkovej výmere 838 m2 ;
* č. 1930/1, druh pozemku zastavané plochy a nádvoria v celkovej výmere 3005 m2 ,

zapísaných na LV č. 2783, vo vlastníctve Mesta Stupava, priamym prenájmom v súlade s ustanovením § 9a ods.9 písm. c) zákona č. 138/1991 Z.z. o majetku obcí v znení neskorších predpisov a VZN č.1/2016 mesta Stupava o zásadách hospodárenia a nakladania s  majetkom mesta, spoločnosti ABORIGIN s.r.o., z dôvodu hodného osobitného zreteľa do času výstavby predĺženia splaškovej kanalizácie vo výmere
83 m2 (dĺžka 83 m x 1 m ryha) a kanalizačnej prípojky vo výmere 12 m2 za cenu ............/m2/rok. Dôvod hodný osobitného zreteľa : predĺženie splaškovej kanalizácie a prípojka budú vedené
v telese komunikácií a po výstavbe bude splašková kanalizácia odovzdaná mestu do majetku.

**Mestské zastupiteľstvo v Stupave :**

**s c h v a ľ u j e**

uzatvorenie kúpnej zmluvy, ktorej predmetom bude nadobudnutie stavby „Predĺženie splaškovej kanalizácie, Moyzesova ulica„ umiestnenej na pozemkoch parcelách reg. „C“KN :

* č. 1939/11, druh pozemku orná pôda v celkovej výmere 537 m2 ;
* č. 1939/44, druh pozemku orná pôda v celkovej výmere 838 m2 ;
* č. 1930/1, druh pozemku zastavané plochy a nádvoria v celkovej výmere 3005 m2, zapísaných na LV č. 2783, vo vlastníctve Mesta Stupava za kúpnu cenu 1,- Euro, do vlastníctva mesta.

**Dôvodová správa**

Na Mestský úrad v Stupave bola dňa 22.08.2017 doručená žiadosť spoločnosti ABORIGIN s.r.o., splnomocneného zástupcu stavebníkov MUDr. Jána Koreňa a manž. MUDr. Zdenky Koreňovej a spoločnosti COMLINE, s.r.o., IČO : 35 735 104 o vydanie stanoviska vlastníka pozemku k územnému konaniu pre predĺženie splaškovej kanalizácie na Moyzesovej ulici, ktorá je navrhovaná na pozemkoch v k. ú. Mást I parcelách reg. „C“KN : č. 1939/11, druh pozemku orná pôda v celkovej výmere 537 m2 , č.1939/44, druh pozemku orná pôda v celkovej výmere 838 m2 a č. 1930/1, druh pozemku zastavané plochy a nádvoria v celkovej výmere 3005 m2 zapísaných na LV č. 2783, všetky vo vlastníctve Mesta Stupava.

Predĺženie splaškovej kanalizácie vo výmere 83 m2 (dĺžka 83 m x 1 m ryha) a kanalizačná prípojka vo výmere 12 m2 (dĺžka 12 m x 1 m ryha) majú byť vybudované v telese komunikácií.

Stavebníkom stavby bude MUDr. Ján Koreň a manželka MUDr. Zdenka Koreňová a spoločnosť COMLINE s.r.o. so sídlom Bratislava, Bagarova 24, IČO 35 735 104.

K umiestneniu stavby pre územné konanie preukazuje stavebník súhlas vlastníka stavby. Zároveň je po dohode so žiadateľom predložený návrh na schválenie nájmu častí pozemkov mesta počas výstavby k preukázaniu iného práva k pozemkom pre stavebné konanie a návrh na uzatvorenie kúpnej zmluvy za účelom odkúpenia verejnej splaškovej kanalizácie do majetku mesta.

Materiál so žiadosťou bol dňa 23.11.2017 predložený na rokovanie Komisie majetkovej a legislatívno-právnej, ktorá Uznesením 065.23.11.2017.KMaLP odporučila MsZ vyhovieť žiadosti spoločnosti ABORIGIN s.r.o. tak ako je uvedené v návrhu uznesení.

Materiál bol dňa 04.12.2017 predložený na rokovanie Mestskej rady v Stupave, ktorá **odporučila MsZ materiál schváliť.**